hotchpotch/miracl-hf-unified huggingface dataset:
เจอร์วาส ปีเตอร์สัน
เจอร์วาส ปีเตอร์สัน ("Gervase Peterson") เป็นผู้เข้าแข่งขันรายการเซอร์ไวเวอร์ บอร์เนียว ในเดือนพฤษภาคม ปี 2000 ซึ่งถือว่าเป็นฤดูกาลแรกของรายการ ในการแข่งขัน เจอร์วาส จับคู่บัดดี้ กับ ราโมน่า เกร์ย ซึ่งถือว่าเป็นชาวแอฟริกัน อเมริกัน คู่แรกของรายการอีกด้วย
ปัจจุบัน เจอร์วาส ปีเตอร์สัน กลับมาเข้าร่วมแข่งขันในรายการเซอร์ไวเวอร์ บลัด ปะทะ วอเตอร์ อีกครั้ง โดยครั้งนี้มาพร้อมกับหลานสาว เมริสสา ปีเตอร์สัน
เซอร์ไวเวอร์ บอร์เนียว เป็นฤดูกาลแรกของรายการเซอร์ไวเวอร์ เจอร์วาส ปีเตอร์สัน อยู่ในเผ่าปากอง เขามักจะช่วยงานคนอื่นในเผ่า เมื่อจำเป็นเท่านั้น โดยอ้างว่านี่คือการเก็บพลังงานเพื่อใช้ในการแข่งขัน เป็นกลยุทธิ์หนึ่งของเค้านั่นเอง ด้วยในตอนนึงสถานการณ์บังคับทำให้เค้าต้องกินหนูย่างสุก ซึ่งเค้าเป็นคนแรกที่พูดว่ารสชาติดีเยี่ยม ทำให้เป็นที่จดจำของคนดู
หลังจากรวมเผ่ากับทากิ เป็นเผ่ารัตนา เจอร์วาส และเพื่อนเผ่าปากอง ไม่มีใครทราบว่าเผ่าทากิ ได้สร้างพันธมิตรกัน โดยการโหวตกำจัด เผ่าปากองทีละคน สุดท้าย เจอร์วาส ก็ถูกโหวตออกเป็นคนที่ 10 ในวันที่ 30 ซึ่งถือเป็นลูกขุนคนที่ 3
เซอร์ไวเวอร์ บลัด ปะทะ วอเตอร์ เป็นฤดูกาลที่ 27 โดยจะคัดผู้เข้าแข่งขันเก่า 10 คน มาแข่งพร้อมกับคนที่รักอีก 1 คน ซึ่งเจอร์วาส ถูกเลือกให้กลับมาแข่งอีกครั้ง โดยครั้งนี้ เค้าเลือกหลานสาว เมริสสา ปีเตอร์สัน มาด้วย
งูพิษมีเขาทะเลทราย
Saharan horned viper มีชื่อวิทยาศาสตร์ว่า " Cerastes Cerastes " (Linnaeus, 1758)มีลักษณะเด่น คือ บริเวณเหนือตาแต่ละข้างมีส่วนที่คล้ายเขายื่นขึ้นมา ตาจะอยู่ด้านข้างแต่ค่อนไปทางด้านบนของหัว สามารถแยกเพศได้โดยเพศผู้จะมีขนาดของหัวและขนาดของตาที่ใหญ่กว่าเพศเมียอย่างมีนัยสำคัญ สีของงูชนิดนี้มีตั้งแต่สีเหลือง สีน้ำตาลอ่อน สีเทาอ่อน สีชมพู และสีแดง ซึ่งโดยส่วนใหญ่แล้วสีของงูนั้นจะกลืนไปกับพื้นที่อยู่อาศัย ด้านบนของงูจะมีแถบสีดำคล้ายรูปสี่เหลี่ยมผืนผ้าตลอดความยาวของลำตัว ด้านท้องมีสีขาว หางมีลักษณะแบน ปลายหางอาจเป็นสีดำ งูชนิดนี้จะโผล่เฉพาะส่วนของจมูกและส่วนของตาเหนือพื้นทะเลทราย ส่วนของลำตัวจะฝังอยู่ในพื้นทรายเพื่อเป็นการพรางตัว ในวัยเด็กมีการใช้ส่วนหางเป็นเหยื่อล่อโดยใช้หางสั่นไปมาคล้ายหนอนล่อเหยื่อกลุ่มกิ้งก่าหรือจิ้งเหลน
Saharan horned viper พบใน ทวีปแอฟริกา โดยพบในทางตอนเหนือของแอฟริกาและแอฟริกาตะวันตกซึ่งจะเป็นบริเวณที่เป็นทะเลทราย
Saharan horned viper มีต่อมพิษซึ่งภายในต่อมพิษนั้นจะมีพิษ โดยน้ำพิษนั้นแบ่งเป็นส่วนที่เป็นน้ำย่อยกับส่วนที่เป็นน้ำพิษโดยพิษของงูชนิดนี้มีความรุนแรงพอที่จะฆ่าหนู กิ้งก่า หรือสัตว์เลี้ยงลูกด้วยนมขนาดเล็กภายในเวลาอันรวดเร็ว งูจึงไม่ต้องสูญเสียพลังงานกับการล่าเหยื่อมากนัก ซึ่งพบว่าลักษณะน้ำพิษของ Cerastes cerastes และ Cerastes vipera ที่หลั่งออกมานั้นมีความใกล้เคียงกัน .
Saharan horned viper มีการเคลื่อนที่ไปทางด้านข้าง (side winding) เพื่อลดพลังงานในการเคลื่อนที่
Saharan horned viper อาศัยอยู่ในในพื้นที่ที่เป็นทะเลทรายไม่จำเป็นจะต้องดื่มน้ำเลยโดยน้ำที่ได้มานั้นได้มาจากตัวเหยื่อ
Saharan horned viper อาศัยอยู่ในในพื้นที่ที่เป็นทะเลทรายไม่จำเป็นจะต้องดื่มน้ำเลยโดยน้ำที่ได้มานั้นได้มาจากตัวเหยื่อโดยตรง
ไคซูกะ
ไคซูกะ () เป็นเมืองที่ตั้งอยู่ในจังหวัดโอซากะ ประเทศญี่ปุ่น ริมอ่าวโอซากะ อยู่ทางตะวันตกเฉียงใต้ของใจกลางโอซากะ
เซ็นนัง
เซ็นนัง () เป็นเมืองในจังหวัดโอซากะ ประเทศญี่ปุ่น
เมื่อวันที่ 30 เมษายน ค.ศ. 2010 เมืองมีประชากรประมาณ 65,315 คน แบ่งเป็น 25,182 หลังคาเรือน ความหนาแน่นของประชากรอยู่ที่ 1,347.25 คนต่อตารางกิโลเมตร
เมืองเซนนังก่อตั้งขึ้นเมื่อวันที่ 1 กรกฎาคม ค.ศ. 1970 และเป็นสถานที่ตั้งของท่าอากาศยานนานาชาติคันไซ
ทนดาบายาชิ
ทนดาบายาชิ () เป็นเมืองในจังหวัดโอซากะ ประเทศญี่ปุ่น
เมื่อปี ค.ศ. 2010 เมืองมีประชากรประมาณ 120,483 คน ความหนาแน่นของประชากรอยู่ที่ 3,040 คนต่อตารางกิโลเมตร มีพื้นที่ทั้งหมด 39.66 ตารางกิโลเมตร
เมืองทนดาบายาชิก่อตั้งขึ้นเมื่อวันที่ 1 เมษายน ค.ศ. 1950 เป็นสถานที่จัดการแสดงดอกไม้ไฟที่ยิ่งใหญ่ที่สุดแห่งหนึ่งของโลก มีเมืองพี่น้องคือเมืองเบทลิเฮม รัฐเพนซิลเวเนีย สหรัฐอเมริกา
มัตสึบาระ (โอซากะ)
มัตสึบาระ () เป็นเมืองในจังหวัดโอซากะ ประเทศญี่ปุ่น
เมื่อปี ค.ศ. 2010 เมืองมีประชากรประมาณ 124,474 คน ความหนาแน่นของประชากรอยู่ที่ 7,470 คนต่อตารางกิโลเมตร มีพื้นที่ทั้งหมด 16.66 ตารางกิโลเมตร
โมริงูจิ
โมริงูจิ () เป็นเมืองในจังหวัดโอซากะ ประเทศญี่ปุ่น
เมื่อปี ค.ศ. 2010 เมืองมีประชากรประมาณ 146,524 คน ความหนาแน่นของประชากรอยู่ที่ 11,510 คนต่อตารางกิโลเมตร มีพื้นที่ทั้งหมด 12.73 ตารางกิโลเมตร ก่อตั้งขึ้นเมื่อวันที่ 1 พฤศจิกายน ค.ศ. 1946
เมืองโมริงูจิ เป็นสถานที่ตั้งของสำนักงานหลักของบริษัทพานาโซนิค คอร์ปอเรชั่นและบริษัทลูกซันโย
ชิโจนาวาเตะ
ชิโจนาวาเตะ () เป็นเมืองที่ตั้งอยู่ใน จังหวัดโอซากะ ประเทศญี่ปุ่น
เมื่อวันที่ 1 สิงหาคม 2011 เมืองมีประชากรประมาณ 57,437 คน มีความหนาแน่นของประชากร 3,065 คนต่อตารางกิโลเมตร มีพื้นที่ทั้งหมด 18.74 ตารางกิโลเมตร
เมืองชิโจนาวาเตะก่อตั้งขึ้นเมื่อวันที่ 1 กรกฎาคม ค.ศ. 1970
แลร์รี (แมว)
แลร์รี () เป็นแมวที่เป็นที่รู้จักในหมู่ชาวอังกฤษ ในฐานะผู้จับหนูประจำสำนักงานคณะรัฐมนตรี บ้านเลขที่ 10 ถนนดาวนิง มีขนสีน้ำตาลและลายสีขาว เชื่อว่ามันเกิดในเดือนมกราคม พ.ศ. 2550 โดยมันเป็นหนึ่งในแมวกว่าแสนตัวที่รัฐบาลอังกฤษเลี้ยงดูเพื่อทำหน้าที่จับหนู โดยเจ้าแลร์รียังได้รับเงินประจำตำแหน่ง เดือนละ 100 ปอนด์สเตอร์ลิง
ภายหลังเข้ามาทำหน้าที่ได้ไม่นาน เจ้าแลร์รีกลายเป็นที่นิยมในประเทศอย่างรวดเร็ว มีการกล่าวถึงเจ้าแลร์รีมากมายทั้งในเว็บไซต์, ทวิตเตอร์ และยังมีหนังสือที่เขียนเกี่ยวกับแลร์รีอีก ที่ชื่อว่า "Larry Diaries: Downing Street – the First 100 Days" ตีพิมพ์ในปี พ.ศ. 2554รวมไปถึงแกเลอรีรูปภาพเพื่อฉลองการเข้าสู่ปีที่สองของการเข้าประจำการที่ทำเนียบฯ ซึ่งจัดทำโดย "Daily Telegraph"
อิซูมิ (โอซากะ)
อิซูมิ () เป็นเมืองในจังหวัดโอซากะ ประเทศญี่ปุ่น
เมื่อปี ค.ศ. 2010 เมืองมีประชากรประมาณ 181,935 คน ความหนาแน่นของประชากรอยู่ที่ 2,140 คนต่อตารางกิโลเมตร มีพื้นที่ทั้งหมด 84.98 ตารางกิโลเมตร
เมืองอิซูมิขึ้นชื่อในเรื่องของกะหล่ำปลีและหัวหอมหวาน และโถงอิซูมิในตัวเมืองยังเป็นสถานที่จัดคอนเสิร์ตระดับนานาชาติที่มีชื่อเสียง
อิซูมิโอตสึ
อิซูมิโอตสึ () เป็นเมืองในจังหวัดโอซากะ ประเทศญี่ปุ่น
เมื่อวันที่ 31 มีนาคม ค.ศ. 2012 เมืองมีประชากรประมาณ 77,294 คน แบ่งเป็น 33,279 หลังคาเรือน ความหนาแน่นของประชากรอยู่ที่ 5,825 คนต่อตารางกิโลเมตร มีพื้นที่ทั้งหมด 12.92 ตารางกิโลเมตร
เมืองอิซูมิโอตสึก่อตั้งขึ้นเมื่อวันที่ 1 เมษายน ค.ศ. 1942
โอซากะซายามะ
โอซากะซายามะ () เป็นเมืองในจังหวัดโอซากะ ประเทศญี่ปุ่น
เมื่อปี 2010 เมืองมีประชากรประมาณ 58,172 คน ความหนาแน่นของประชากรอยู่ที่ 4,900 คนต่อตารางกิโลเมตร มีพื้นที่ทั้งหมด 11.86 ตารางกิโลเมตร
เมืองโอซากะซายามะก่อตั้งขึ้นเมื่อวันที่ 1 ตุลาคม ค.ศ. 1987 หลังจากที่เมืองซายามะถูกปรับโครงสร้างเป็นโอซากะซายามะ
ฮันนัง
ฮันนัง () เป็นเมืองในจังหวัดโอซากะ ประเทศญี่ปุ่น
เมื่อปี 2010 เมืองมีประชากรประมาณ 56,605 คน ความหนาแน่นของประชากรอยู่ที่ 1,570 คนต่อตารางกิโลเมตร มีพื้นที่ทั้งหมด 36.10 ตารางกิโลเมตร
เมืองฮันนังก่อตั้งขึ้นเมื่อวันที่ 1 ตุลาคม ค.ศ. 1991 ทำให้เป็นเมืองใหม่ล่าสุดของจังหวัดโอซากะ อุตสาหกรรมหลักของเขตนี้คือ การประมง เกษตรกรรม และผลิตเหล้าสาเก
ฮาบิกิโนะ
ฮาบิกิโนะ () เป็นเมืองในจังหวัดโอซากะ ประเทศญี่ปุ่น
เมื่อปี 2010 เมืองมีประชากรประมาณ 117,223 คน ความหนาแน่นของประชากรอยู่ที่ 4,430 คนต่อตารางกิโลเมตร มีพื้นที่ทั้งหมด 26.44 ตารางกิโลเมตร
เมืองฮาบิกิโนะก่อตั้งขึ้นเมื่อวันที่ 15 มกราคม ค.ศ. 1959 เป็นเมืองที่ขึ้นชื่อเรื่องผลิตภัณฑ์จากองุ่น
ไก่ฟ้า
ไก่ฟ้า (อีสาน: ไก่ขวา) เป็นชื่อสามัญของนกหลายชนิด หลายสกุล ในวงศ์ไก่ฟ้าและนกกระทา (Phasianidae) โดยมากจะอยู่ในวงศ์ย่อย Phasianinae
ไก่ฟ้าจะมีรูปร่างไล่เลี่ยกับไก่บ้าน มีจะงอยปากและขาแข็งแรงมาก มีลักษณะเด่น คือ ตัวผู้มีหางยาว และสีสันสวยงามกว่าตัวเมีย จัดเป็นความแตกต่างระหว่างเพศเห็นได้ชัดเจน บินได้แต่ในระยะทางสั้น ๆ ทำรังบนพื้นดิน กินเมล็ดพืช, ผลไม้สุก และแมลง เป็นอาหาร
ไก่ฟ้า เป็นนกที่มนุษย์ใช้เนื้อเป็นอาหาร และนิยมเลี้ยงเพื่อเป็นสัตว์เลี้ยง มีหลายชนิดที่มีราคาแพง
ที่พบในประเทศไทยที่พบในต่างประเทศ
Change.org
Change.org เป็นเว็บไซต์จากบริษัท Change.org, Inc. ของสหรัฐอเมริกา สำหรับรวมรณรงค์แคมเปญจน์และการร้องเรียนต่างๆ ทั่วโลก โดยรูปแบบการรณรงค์จะมีทั้งการรณรงค์ที่เสียค่าใช้จ่ายด้วยหน่วยงาน เช่นของทาง องค์การนิรโทษกรรมสากล และ Humane Society หรือการรณรงค์โดยอาสาสมัคร ที่ต้องการร่วมคนที่มีความเห็นคล้ายกัน เพื่อรวบรวมจำนวนคนในการสนับสนุนโครงการ
ข้อมูลเว็บไซต์มีการลงชื่อมากกว่า 1,000,000 ชื่อต่อเดือน และมีโครงการรณรงค์ใหม่ๆ เกิดขึ้นหลายพันหัวข้อในแต่ละเดือน หัวข้อที่มีในเว็บไซต์จะมีหลากหลาย โดยหัวข้อที่เป็นที่นิยม อาทิเช่น ความยุติธรรม สิทธิมนุษยชน การศึกษา สิ่งแวดล้อม สัตว์ สุขภาพ และอาหาร
ฮาเซกูระ สึเนนางะ
ฮาเซกูระ โรกูเอมง สึเนนางะ (หรือ ฟรังซิสโก เฟลิเป ฟักซิกูรา เป็นชื่อที่ได้รับในพิธีศีลจุ่ม ณ ประเทศสเปน)(1571–1622) () เป็นซามูไรญี่ปุ่นเป็นข้ารับใช้ของดาเตะ มาซามูเนะ (ไดเมียวแห่งแคว้นเซ็นได) ปี ค.ศ 1613 ถูกส่งไปเจริญสัมพันธไมตรีกับชาติต่าง ๆ ในทวีปยุโรป
ในปี ค.ศ 1613-1620 ฮาเซกูระถูกส่งไปตามพระราชกิจของนครรัฐวาติกัน ณ กรุงโรม ให้เดินทางไปยัง เขตอุปราชแห่งนิวสเปน (ปัจจุบันเป็นอาณาเขตของประเทศเม็กซิโก) และเยี่ยมชมท่าเรือของชาวยุโรป ซึ่งพระราชกิจที่ได้รับมอบหมายนี้ถูกเรียกโดยชาวญี่ปุ่นว่าคณะทูตปีเคโจ () หรือถูกเรียกว่าคณะทูตเท็นโช () ในการเดินทางกลับญี่ปุ่น ฮาเซกูระได้ล่องเรือจากอากาปุลโกไปยังมะนิลา และไปถึงยังบริเวณตอนเหนือของญี่ปุ่น นับได้ว่าฮาเซกูระ สึเนนางะเป็นเอกอัครราชทูตญี่ปุ่นคนแรกที่ไปเยือนทวีปอเมริกาและยุโรป
พรสุดา ถาวราภา
พรสุดา ถาวราภา หรือชื่อเล่นว่า เจแอน (เกิด: 20 มกราคม พ.ศ. 2532 จังหวัดภูเก็ต) เป็นนักร้องและนักแสดงชาวไทยซึ่งเป็นที่รู้จักจากการเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์
พรสุดา ถาวราภา (เจแอน) เกิดเมื่อวันที่ 20 มกราคม พ.ศ. 2532 ที่จังหวัดภูเก็ต จบการศึกษาชั้นมัธยมศึกษาตอนต้น โรงเรียนเฉลิมพระเกียรติสมเด็จพระศรีนครินทร์ ภูเก็ต และศึกษาต่อชั้นมัธยมศึกษาตอนปลาย โรงเรียนสตรีภูเก็ต ปัจจุบันจบการศึกษาระดับปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง
เจแอนเป็นชาวภูเก็ต ฐานะทางบ้านค่อนข้างลำบาก คุณพ่อของเจแอนต้องหาเงินเลี้ยงครอบครัว จุดเปลี่ยนของเจแอนคือเริ่มทำงานตั้งแต่ม.2 เพราะเกิดอุบัติเหตุกับคุณพ่อจึงไม่สามารถทำงานได้ เจแอนเลยต้องหาเงินเลี้ยงตัวเองโดยการเป็นนักร้องตามงานดนตรีต่างๆ พอจบชั้นมัธยมศึกษาจึงย้ายมาเรียนที่กรุงเทพที่ มหาวิทยาลัยรามคำแหง จนมีโอกาสได้ประกวด เดอะสตาร์ ค้นฟ้าคว้าดาว ปี 7 แต่ไม่ผ่านการคัดเลือก จึงมีแมวมองชวนให้ไปเล่นหนังเรื่อง รักสุดทีน แสดงคู่กับ มาริโอ้ เมาเร่อ และยังได้ร้องเพลงประกอบภาพยนตร์อีกด้วย
ปัจจุบันเจแอนเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์ ชื่อวง เจลิส (JLIS) มีซิงเกิลเปิดตัวที่ชื่อว่า "ช่วยมาทำให้หายคิดถึงที"
ในปี พ.ศ. 2553 เจแอนเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 7 ตัวแทนภาคใต้ แต่ไม่ผ่านเข้ารอบ 8 คนสุดท้าย
หม่อมเจ้าสุรฉัตร ฉัตรชัย
หม่อมเจ้าสุรฉัตร ฉัตรชัย (15 มิถุนายน พ.ศ. 2472 - 27 สิงหาคม พ.ศ. 2536) เป็นพระโอรสในพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุรฉัตร ฉัตรชัย ประสูติเมื่อวันที่ 15 มิถุนายน พ.ศ. 2472 เป็นพระโอรสในพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธินกับหม่อมเผือด พึ่งรักวงศ์ พระองค์มีศักดิ์เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุรฉัตร ฉัตรชัย สิ้นชีพิตักษัยเมื่อวันที่ 27 สิงหาคม พ.ศ. 2536
หม่อมเจ้าสุรฉัตร ฉัตรชัย เสกสมรสกับ รัชดา อิศรเสนา ณ อยุธยา และ หม่อมราชวงศ์หญิงเรืองรำไพ ชุมพล
เทศบาลตำบลสันมะเค็ด
เทศบาลตำบลสันมะเค็ด เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอพาน จังหวัดเชียงราย มีพื้นที่ครอบคลุมตำบลสันมะเค็ดทั้งตำบล
ตำบลสันมะเค็ด แยกการปกครองออกจากตำบลแม่อ้อ เมื่อปี พ.ศ. 2520 มีทั้งหมด 12 หมู่บ้าน ต่อมาได้แยกหมู่บ้านออกเป็น 17 หมู่บ้าน เมื่อปี พ.ศ. 2535 ได้รับการยกฐานะเป็นสภาตำบลนิติบุคคล และต่อมาปี พ.ศ. 2539 ได้รับการยกฐานะขึ้นเป็นองค์การบริหารส่วนตำบล และในปีพ.ศ. 2556 ได้ยกฐานะขึ้นเป็น เทศบาลตำบลสันมะเค็ดเทศบาลตำบลสันมะเค็ด มีพื้นที่ 66.189 ตารางกิโลเมตร หรือ41,368.47 ไร่ ประกอบด้วย 1 ตำบล คือ ตำบลสันมะเค็ด จำนวน 19 หมู่บ้าน ดังนี้
จำนวนประชาชนในเขตเทศบาลตำบลสันมะเค็ด ณ เดือนธันวาคม พ.ศ. 2553 มีจำนวน 11,168 คน แยกเป็นชาย 5,516 คน หญิง 5,652 คน ความหนาแน่นของประชากร 168.72 คนต่อตารางกิโลเมตร จำนวนบ้าน 2,903 หลังคาเรือน
การคมนาคมติดต่อของตำบลสันมะเค็ด ใช้เส้นทางคมนาคมทางบกเป็นทางหลัก มีรายละเอียดดังนี้ ทางหลวงจังหวัดหมายเลข 1126 ติดต่อกับตำบลสันติสุข ตำบลดอยงาม อำเภอพาน ตำบลป่าแงะ อำเภอป่าแดด จังหวัดเชียงราย ทางหลวงจังหวัดหมายเลข 1190 สามารถเชื่อมกับทางหลวงหมายเลข 1126 และทางทิศเหนือติดต่อกับตำบลแม่อ้อ ซึ่งสามารถ ไปอำเภอเมือง จังหวัดเชียงราย ทางหลวงจังหวัดหมายเลข 1181 ตำบลสันติสุข ผ่านตำบลสันมะเค็ด ติดต่อกับตำบลแม่อ้อ อำเภอพาน จังหวัดเชียงราย ถนนเชียงราย 3018 ติดต่อระหว่างหมู่บ้านภายในตำบลและตำบลแม่อ้อถนน รพช. เชียงราย 2016 ติดต่อระหว่างหมู่บ้านภายในตำบลและตำบลแม่อ้อ เชียงราย 3053 ติดต่อระหว่างหมู่บ้านและตำบลดอยลาน อำเภอเมือง จังหวัดเชียงราย
สถานศึกษาในเขตเทศบาลตำบลสันมะเค็ด มีดังนี้
มีโรงพยาบาลส่งเสริมสุขภาพตำบลจำนวน 2 แห่ง คือ โรงพยาบาลส่งเสริมสุขภาพตำบลตำบลสันมะเค็ด และโรงพยาบาลส่งเสริมสุขภาพตำบลบ้านใหม่ท่าเรือ
ยุวดี เรืองฉาย
ยุวดี เรืองฉาย หรือ ปู เป็นที่รู้จักจากฉายา ปู โลกเบี้ยว เกิดวันที่ 6 กรกฎาคม พ.ศ. 2509 เป็นนักแสดง พิธีกร ตลก และหมอดูชื่อดัง
ยุวดี เรืองฉาย ชื่อเล่น ปู เกิดวันที่ 6 กรกฎาคม พ.ศ. 2509 ที่กรุงเทพมหานคร เป็นนักแสดงชาวไทย มีผลงานทั้งละครและภาพยนตร์มากมาย อาทิ 3 หนุ่ม หลายมุม, กระสือ, สายโลหิต และ ธิดาวานร เป็นต้น และเธอยังเคยออกเทปด้วยกันสามชุดกับพิธีกรรายการ แบบว่า...โลกเบี้ยว สังกัดแกรมมี่ ก็ผันตัวมาเป็นบุคคลที่มีชื่อเสียงทางด้านโหราศาสตร์หรือหมอดู ฉายาที่เป็นที่รู้จักของเธอคือ ปู โลกเบี้ยว
อุบัติเหตุ เมื่อเดือน ธันวาคม พ.ศ. 2539 ขณะที่ปูกำลังถ่ายทำรายการ ตามไปดู ได้เกิดหลงป่าไปพร้อมกับบอลลูนที่เธอใช้ในการสำรวจป่า พาเธอและทีมงานรายการตามไปดู ร่อนลงกลางเขาใหญ่ กว่า 12 ชัวโมงที่ขาดการติดต่อทุกคนเชื่อว่าเธอตายแล้ว เพราะหมอดูชื่อดังออกมาทักว่า “ดวงชะตาปู โลกเบี้ยวถึงฆาด “แต่ 2 วันหลังจากนั้น ก็ได้ข่าวว่าเธอปลอดภัยและรอดตายอย่างปาฏิหาริย์
ไก่ฟ้าสีเลือด
ไก่ฟ้าสีเลือด (; ) เป็นนกชนิดหนึ่ง จำพวกไก่ฟ้า จัดอยู่ในวงศ์ไก่ฟ้าและนกกระทา (Phasianidae) จัดเป็นเพียงชนิดเดียวเท่านั้นที่อยู่ในสกุล "Ithaginis"
ไก่ฟ้าสีเลือดมีขนาดลำตัวเหมือนไก่ป่าขนาดเล็ก มีความยาวประมาณ 43 เซนติเมตร มีจะงอยปากที่แข็งแรง มีขนปกคลุมลำตัวรุงรังสีเทา แต่ที่หน้าอกเป็นสีแดงสดเหมือนเลือดไหลซึมไปทั่วเส้นขน อันเป็นที่มาของชื่อสามัญ ในตัวผู้จะมีส่วนใบหน้าและหัวเป็นสีแดง ขณะที่ตัวเมียจะเป็นสีน้ำตาลทึม ๆ
พบกระจายพันธุ์ตามแถบเทือกเขาสูงตามแนวเทือกเขาหิมาลัยในหลายประเทศ เช่น ภูฐาน, เนปาล, ธิเบต, ตอนเหนือของอินเดีย, ตอนเหนือของพม่า และภาคตะวันตกของจีน มีพฤติกรรมมักชอบอาศัยในป่าสนผสมและในพื้นที่อยู่ใกล้กับยอดเขาที่มีหิมะหรือน้ำแข็งปกคลุม มีการอพยพย้ายถิ่นตามฤดูกาล โดยพบได้ในที่ ๆ ระดับความสูงที่สูงขึ้นในช่วงฤดูร้อน และด้วยปริมาณหิมะที่เพิ่มขึ้นในฤดูใบไม้ร่วงและฤดูหนาวจะย้ายไปอยู่ในระดับพื้นที่ ๆ ต่ำกว่า
ไก่ฟ้าสีเลือด เป็นนกประจำรัฐสิกขิม ของอินเดีย และเป็นนกประจำชาติของคาซัคสถาน
แบ่งออกได้เป็นชนิดย่อยต่าง ๆ ได้ดังนี้
เทศบาลเมืองสระแก้ว
สระน้ำโบราณ 2 สระ ในเขตพื้นที่อำเภอเมืองสระแก้ว ซึ่งสันนิษฐานว่าเกิดขึ้นในสมัยกรุงธนบุรีประมาณปี พ.ศ. 2324 อันมีความสำคัญเมื่อพระบาทสมเด็จพระพุทธยอดฟ้าจุฬาโลกมหาราช ครั้งยังทรงเป็นสมเด็จเจ้าพระยามหากษัตริย์ศึกยกทัพไปตีประเทศเขมร ได้แวะพักกองทัพที่บริเวณสระน้ำทั้งแห่งนี้ จนได้รับการขนานนามว่า “สระแก้ว สระขวัญ” และได้นำน้ำจากสระทั้งสองแห่งนี้ใช้ในการประกอบพิธีถือน้ำพิพัฒน์สัตยา โดยถือว่าเป็นน้ำบริสุทธิ์
ในอดีต สระแก้วมีฐานะเป็นตำบล ซึ่งทางราชการได้ตั้งเป็นด่านตรวจคนและสินค้า เข้า-ออก โดยมี่ข้าราชการตำแหน่งนายกกองทำหน้าที่เป็นนายด่าน จนถึงปี พ.ศ. 2452 ทางราชการจึงได้ยกฐานะขึ้นเป็นกิ่งอำเภอ ชื่อว่า “กิ่งอำเภอสระแก้ว” ขึ้นอยู่ในการปกครองของอำเภอกบินทร์บุรี ต่อมาเมื่อวันที่ 23 กรกฎาคม 2501 ได้มีพระราชกฤษฎีกายกฐานะขึ้นเป็นอำเภอชื่อว่า “อำเภอสระแก้ว” ขึ้นอยู่ในการปกครองของจังหวัดปราจีนบุรี และเมื่อวันที่ 1 ธันวาคม 2536 ได้มีพระราชบัญญัติจัดตั้งจังหวัดสระแก้วขึ้น ประกาศในราชกิจจานุเบกษาฉบับพิเศษ เล่มที่ 110 ตอนที่ 125 ลงวันที่ 2 กันยายน 2536 โดยเป็นจังหวัดที่ 74 ของประเทศไทย
ด้วยเหตุนี้ สุขาภิบาลสระแก้ว จึงได้รับการยกฐานะขึ้นเป็นเทศบาลเมืองสระแก้ว โดยขยายรากฐานแห่งงานพัฒนาสู่เทศบาลเมือง ตามพระราชกฤษฎีกาจัดตั้งเทศบาลเมืองสระแก้ว จังหวัดสระแก้ว พ.ศ. 2537 และประกาศในราชกิจจานุเบกษา เล่มที่ 111 ตอนที่ 54 ลงวันที่ 7 ธันวาคม 2537 อันมีผลบังคับใช้ตั้งแต่วันที่ 7 มกราคม 2538 และจากอดีตจวบจนกระทั่งปัจจุบันกาลเวลาได้เป็นตัวสั่งสมประสบการณ์ จนกลายเป็นความพร้อมของเทศบาลเมืองสระแก้วในการเดินหน้าพัฒนาบ้านเมืองอย่างสุดกำลังความสามารถ
เทศบาลเมืองสระแก้ว มีเขตติดต่อดังนี้
ทิศเหนือ ติดต่อกับ อบต.หนองบอน และอบต.ท่าเกษม
ทิศใต้ ติดต่อกับ อบต.สระขวัญ อบต.สระแก้ว และอบต.ท่าเกษม
ทิศตะวันออก ติดต่อกับ อบต.ท่าเกษม
ทิศตะวันตก ติดต่อกับ อบต.สระแก้ว
พื้นที่ความรับผิดชอบรวม 28 ตารางกิโลเมตรได้แบ่งออกเป็น 18 ชุมชนย่อย ดังนี้
ชุมชนย่อยที่ 1 บ้านคำเจริญ 
ชุมชนย่อยที่ 2 บ้านหนองนกเขา - พี.ที.ที.
ชุมชนย่อยที่ 3 บ้านหนองนกเขาฝั่งซ้าย
ชุมชนย่อยที่ 4 บ้านใหม่คลองปูน
ชุมชนย่อยที่ 5 บ้านเนินสมบูรณ์
ชุมชนย่อยที่ 6 บ้านชาติเจริญ
ชุมชนย่อยที่ 7 ศูนย์การค้าสระแก้วเมืองทอง
ชุมชนย่อยที่ 8 บ้านเนินรัตนะ 1 (เนินกลอย)
ชุมชนย่อยที่ 9 บ้านหลังสุขศาลา
ชุมชนย่อยที่ 10 บ้านเนินรัตนะ 2 (หลังวัด)
ชุมชนย่อยที่ 11 สระแก้ว - สระขวัญ
ชุมชนย่อยที่ 12 บ้านคลองจาน
ชุมชนย่อยที่ 13 บ้านโคกกำนัน
ชุมชนย่อยที่ 14 บ้านลัดกระสัง
ชุมชนย่อยที่ 15 บ้านหนองเสม็ดเหนือ
ชุมชนย่อยที่ 16 ตลาดสระแก้ว
ชุมชนย่อยที่ 17 บ้านคลองนางชิง
ชุมชนย่อยที่ 18 เฉลิมพระเกียรติ ร.9
ชุมชนย่อยที่ 19 บ้านเอื้ออาทร
ชุมชนย่อยที่ 20 สระแก้ว - สระขวัญ 2
บามิยัน (แก้ความกำกวม)
บามิยัน อาจหมายถึง:
ภาวะพหุสัณฐาน (ชีววิทยา)
ในทางชีววิทยา ภาวะพหุสันฐาน () คือภาวะที่ในประชากรเดียวกันของสปีชีส์หนึ่ง มีฟีโนทัยป์ที่แตกต่างกันตั้งแต่สองฟีโนทัยป์ขึ้นไป หรือกล่าวอีกนัยหนึ่ง คือมีรูปแบบตั้งแต่สองรูปแบบขึ้นไป ทั้งนี้การจะเรียกได้ว่าเป็นภาวะพหุสันฐาน ลักษณะที่แตกต่างนี้ต้องสามารถพบได้ในกลุ่มประชากรที่มีการจับคู่แบบสุ่มในพื้นที่และช่วงเวลาเดียวกัน
วาสนา บุญภูพันธ์ตันติ
นายวาสนา บุญภูพันธ์ตันติ (เกิด 11 กรกฎาคม พ.ศ. 2474) อดีตสมาชิกสภาผู้แทนราษฎรจังหวัดกระบี่ 3 สมัย
นายวาสนา บุญภูพันธ์ตันติ เกิดเมื่อวันที่ 11 กรกฎาคม พ.ศ. 2474 สำเร็จการศึกษา ชั้นเตรียมอุดมศึกษา จาก โรงเรียนพระนครวิทยาลัย
ปัจจุบัน วาสนา ใช้ชีวิตด้วยการประกอบอาชีพเกษตรกรอย่างสงบเรียบง่าย ณ จังหวัดเพชรบูรณ์
วาสนา เคยรับราชการ ในตำแหน่งนายตรวจศุลกากร ประจำกรมศุลกากร ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคกิจสังคม และได้รับเลือกติดต่อกันจนถึง พ.ศ. 2529 รวม 3 สมัย
วาสนา บุญภูพันธ์ตันติ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
พัชรี โพธสุธน
นางสาวพัชรี โพธสุธน (เกิด 7 กรกฎาคม พ.ศ. 2509) สมาชิกสภาผู้แทนราษฎรจังหวัดสุพรรณบุรี 2 สมัย
นางสาวพัชรี โพธสุธน เกิดเมื่อวันที่ 7 กรกฎาคม พ.ศ. 2509 เป็นบุตรสาวของนายประสิทธิ์ และดวงแข โพธสุธน และเป็นหลานสาวของ นายประภัตร โพธสุธน และเป็นพี่สาวของนายยุทธนา โพธสุธน สำเร็จการศึกษา บัญชีบัณฑิต จาก มหาวิทยาลัยเชียงใหม่ บริหารธุรกิจมหาบัณฑิต จาก University of Dallas และ Cerificate in Advanced Management Studies Babson College ประเทศสหรัฐอเมริกา
พัชรี เคยประกอบธุรกิจเกี่ยวกับรองเท้า ซึ่งเป็นกิจการของครอบครัว ก่อนที่จะเข้าสู่วงการการเมืองด้วยการดำรงตำแหน่งสมาชิกสภากรุงเทพมหานคร ในเขตป้อมปราบศัตรูพ่าย
ต่อมา ลงสมัครเลือกตั้งแทนที่นายยุทธนา เนื่องจาก ถูกตัดสิทธิ์ทางการเมือง เป็นระยะเวลา 5 ปี และได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2552 สังกัดพรรคชาติไทยพัฒนา และได้รับเลือกติดต่อกันจนถึงปัจจุบัน (พ.ศ. 2554) รวม 2 สมัย
พัชรี โพธสุธน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สนิท กุลเจริญ
นายสนิท กุลเจริญ (16 กรกฎาคม พ.ศ. 2486 - 2 มีนาคม พ.ศ. 2561) อดีตสมาชิกสภาผู้แทนราษฎรจังหวัดสมุทรปราการ 9 สมัย และ อดีตสมาชิกวุฒิสภาจังหวัดสมุทรปราการ
นายสนิท กุลเจริญ เกิดเมื่อวันที่ 16 กรกฎาคม พ.ศ. 2486 เป็นบุตรคนสุดท้องของนายน้อม และ นางแสวง กุลเจริญ มีพี่น้อง 9 คน สำเร็จการศึกษา ชั้นมัธยมศึกษาตอนปลาย จาก ศูนย์การศึกษานอกโรงเรียน ขั้นปริญญาตรี สาขา นิเทศศาสตร์ มหาวิทยาลัยราชภัฏธนบุรี และขั้นปริญญาโท สาขารัฐศาสตร์มหาบัณฑิต มหาวิทยาลัยรามคำแหง สมรสกับนางวนิดา กุลเจริญ
นายสนิท กุลเจริญ ถึงแก่อนิจกรรมด้วยโรคหัวใจเฉียบพลัน เมื่อวันที่ 2 มีนาคม พ.ศ. 2561 สิริอายุรวม 74 ปี
สนิท ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2539 รวม 9 สมัย
พ.ศ. 2544 สนิท ลงสมัครรับเลือกตั้งในพื้นที่เขต 6 จังหวัดสมุทรปราการ ก่อนที่จะไม่ได้รับเลือกตั้ง โดยพ่ายแพ้ให้กับ นางสาวเรวดี รัศมิทัต จากพรรคราษฎร
ต่อมา พ.ศ. 2545 สนิท ได้รับเลือกตั้งเป็นสมาชิกวุฒิสภาจังหวัดสมุทรปราการ แทนนายพากเพียร วิริยะพันธุ์ ที่ถึงแก่อนิจกรรม และวางมือทางการเมืองในที่สุด
สนิท กุลเจริญ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
สนิท กุลเจริญ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
สรชาติ วิชย สุวรรณพรหม
ว่าที่พันตรีสรชาติ วิชย สุวรรณพรหม (เกิด 1 พฤษภาคม พ.ศ. 2503) อดีตสมาชิกสภาผู้แทนราษฎรจังหวัดหนองบัวลำภู 2 สมัย
ว่าที่พันตรีสรชาติ วิชย สุวรรณพรหม เกิดเมื่อวันที่ 1 พฤษภาคม พ.ศ. 2503 เป็นบุตรของนายเลิศ และ นางคำเลี่ยน สุวรรณพรหม สำเร็จการศึกษา ปริญญาตรี จาก คณะเกษตรศาสตร์ มหาวิทยาลัยขอนแก่น กับ คณะรัฐศาสตร์ มหาวิทยาลัยรามคำแหง ปริญญาโท จาก คณะรัฐประศาสนศาสตร์ สถาบันบัณฑิตพัฒนบริหารศาสตร์ และ ปริญญาเอก ด้านการบริหารการจัดการ จาก Adamson University
ว่าที่พันตรีสรชาติ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2538 สังกัดพรรคความหวังใหม่ และได้รับเลือกติดต่อกันจนถึง พ.ศ. 2539 รวม 2 สมัย
พ.ศ. 2554 ว่าที่พันตรีสรชาติ ลงสมัครรับเลือกตั้งในพื้นที่เขต 1 จังหวัดหนองบัวลำภู ก่อนที่จะไม่ได้รับเลือกตั้ง โดยพ่ายแพ้ให้กับ นายพิษณุ หัตถสงเคราะห์ จากพรรคเพื่อไทย
ว่าที่พันตรีสรชาติ วิชย สุวรรณพรหม ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
หอยมือเสือเล็บยาว
หอยมือเสือเล็บยาว หรือ หอยมือเสือเกล็ด (; ) เป็นมอลลัสกาจำพวกหอยสองฝาชนิดหนึ่ง ในกลุ่มหอยมือเสือ นับเป็นหอยสองฝาอีกชนิดหนึ่งที่มีขนาดใหญ่ที่สุดในโลก
หอยมือเสือเล็บยาว มีลักษณะทั่วไปคล้ายกับหอยมือเสือชนิดอื่น คือ ใช้ประโยชน์จากสาหร่ายซูแซนเทลลีในการสังเคราะห์แสง นอกฝาหอยมีเนื้อเยื่อ หรือแมนเทิลยื่นออกมาเป็นระบาย พบกระจายพันธุ์ตั้งแต่แอฟริกาใต้ ถึงทะเลแดง จนถึงหมู่เกาะมาร์แชลล์ มีขนาดความกว้างของเปลือกประมาณ 40 เซนติเมตร แต่มีพฤติกรรมแตกต่างกันออกไป คือ จะอาศัยเพียงเกาะติดกับหินหรือปะการังเท่านั้น ไม่มีการฝังตัว จึงทำให้ง่ายต่อการนำขึ้นมาจากน้ำ ทำให้เป็นชนิดที่มีเหลือน้อยที่สุดและอยู่ในสภาวะเสี่ยงใกล้สูญพันธุ์มากที่สุดในบรรดาหอยมือเสือที่พบในทะเลไทย
แต่หอยมือเสือเล็บยาว ได้รับการเพาะขยายพันธุ์ในที่เลี้ยงจนเป็นที่สำเร็จได้แล้วตั้งแต่ปี พ.ศ. 2536 โดยศูนย์วิจัยและพัฒนาประมงชายฝั่ง 
ประจวบคีรีขันธ์ ในสังกัดกรมประมง นับเป็นหอยมือเสือชนิดแรกที่ทำการเพาะขยายพันธุ์ได้สำเร็จ โดยทำการรวบรวมพ่อแม่พันธุ์ขนาดความกว้าง 25-30 เซนติเมตร จากทะเลนำมาพักและขุนเลี้ยงไว้ในบ่อคอนกรีตกลางแจ้งที่มีพลาสติกพรางแสงเหนือบ่อเพื่อลดความร้อนและจัดระบบน้ำทะเลให้ไหลผ่านทั่วบ่อ เสริมแพลงก์ตอนพืชให้เป็นอาหาร โดยนำพ่อแม่พันธุ์มาขัดล้างเปลือกให้สะอาด แล้วกระตุ้นให้ปล่อยเซลล์สืบพันธุ์ เพื่อนำไปสู่การปฏิสนธิ
ลูกหอยมือเสือเล็บยาวจากการเพาะเลี้ยงในโรงเพาะพันธุ์จะเจริญเติบโตได้ขนาดความยาวเปลือกประมาณ 1 เซนติเมตรแรกเมื่ออายุประมาณ 4 เดือน หลังจากนั้นหากได้รับสภาพแวดล้อมที่เหมาะสมจะเติบโตเพิ่มขนาดเปลือกได้ประมาณ 0.5–1 เซนติเมตรต่อเดือน หรือมีขนาดประมาณ 7–8 เซนติเมตรภายในเวลา 1 ปี
ตลอดระยะเวลาที่ผ่านมา ได้มีการเพาะขยายพันธุ์ลูกหอยมือเสือเล็บยาวได้มากจนมีปริมาณมากพอและนำไปปล่อยลงสู่ทะเล ซึ่งเป็นแหล่งธรรมชาติ จนปัจจุบัน หอยมือเสือเล็บมือยาวมิได้อยู่ในสถานะใกล้สูญพันธุ์เหมือนแต่ก่อนอีกแล้ว แต่ก็ยังมีรายชื่อติดอยู่ในสถานะสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 โดยในเขตน่านน้ำไทยแหล่งที่พบหอยมือเสือเล็บยาวได้มากที่สุด คือ เกาะไข่ ในเขตพื้นที่จังหวัดชุมพร ที่สามารถพบหอยมือเสือเล็บยาวได้หลายขนาดและหลากหลายสีในเขตแนวปะการังน้ำตื้นรอบ ๆ เกาะ โดยเป็นหอยทั้งจากการเพาะขยายพันธุ์และขยายพันธุ์กำเนิดเองในธรรมชาติ อันเป็นผลมาจากการอนุรักษ์ของทั้งหน่วยงานราชการและผู้ที่อาศัยในท้องถิ่น
คาราบาว เดอะซีรี่ส์
คาราบาว เดอะซีรีส์ เป็นละครโทรทัศน์แบบจบในตอน ที่สร้างมาจากบทเพลงแต่ละบทเพลงในแต่ละอัลบั้มของคาราบาว ผลิตโดย บริษัท แฟล็กชิป เอ็นเตอร์เทนเมนต์ จำกัด โดย กฤษณ์ ศรีภูมิเศรษฐ์ โดยทำการแถลงข่าวเปิดตัวไปเมื่อวันที่ 29 กรกฎาคม พ.ศ. 2556 ออกอากาศทางโมเดิร์นไนน์ทีวี ในเวลา 20.30-21.30 น. ของวันพุธ ตั้งแต่วันที่ 4 กันยายน - 25 ธันวาคม พ.ศ. 2556 มีนักแสดงและผู้กำกับหลายท่านที่มาร่วมสร้างสรรค์ในแต่ละตอน
ต่อมาได้ย้ายวันและเวลาออกอากาศใหม่อีกครั้ง ในเวลา 20.30-21.30 น. ของวันอาทิตย์ ตั้งแต่วันที่ 9 กุมภาพันธ์ - 23 กุมภาพันธ์ พ.ศ. 2557 โดยออกอากาศต่อจากรายการ ร้อยมือสร้างเมือง
ออกอากาศวันพุธ เวลา 20.30-21.30 น. ตั้งแต่วันที่ 4 กันยายน - 25 ธันวาคม พ.ศ. 2556 
ย้ายวันและเวลาออกอากาศใหม่อีกครั้ง ในเวลา 20.30-21.30 น. ของวันอาทิตย์ ตั้งแต่วันที่ 9 กุมภาพันธ์ พ.ศ. 2557 โดยออกอากาศต่อจากรายการ ร้อยมือสร้างเมือง
บาร์นีย์ (สุนัข)
บาร์นีย์ () เป็นสุนัขสายพันธุ์สกอตติชเทอร์เรียร์ ของจอร์จ ดับเบิลยู. บุช ประธานาธิบดีสหรัฐอเมริกา คนที่ 43 ดังนั้นมันจึงถูกเรียกขานว่า "สุนัขหมายเลข 1"
มัสการิตา โดราดา
มัสการิตา โดราดา (Mascarita Dorada; ) เกิดวันที่ 19 กุมภาพันธ์ ค.ศ. 1982 นักมวยปล้ำอาชีพสวมหน้ากากชาวเม็กซิโก เป็นที่รู้จักของWWEในบทบาทผู้จัดการทีมส่วนตัวโลสมาตาโดเรสในชื่อ เอลโตริโต (El Torito; )
แจ๊ค เดลานีย์
แจ๊ค เดลานีย์ (Jack Delaney) เป็นนักมวยสากลอดีตแชมป์โลกชาวแคนาดา เกิดเมื่อ 18 มีนาคม พ.ศ. 2442 ที่เกาะเซนต์ฟรานซิส รัฐควิเบก ในแคนาดา เริ่มชกมวยสากลอาชีพเมื่ออายุได้ 20 ปี และมีโอกาสได้ชิงแชมป์โลกรุ่นไลท์เฮฟวี่เวทเมื่อ 16 กรกฎาคม พ.ศ. 2469 ชนะคะแนน ปอล เบอร์เลนบาดซ์ ได้แชมป์โลกมาครอง จากนั้นขึ้นชกนอกรอบชนะอีก 2 ครั้ง แต่หลังจากชกแพ้คะแนน จิมมี่ มาโลนีย์แล้ว เดลานีย์กลับประกาศสละตำแหน่งแชมป์โลก แต่ยังคงชกมวยสากลอย่างต่อเนื่อง
ต่อมาใน พ.ศ. 2471 เดลานีย์ขึ้นชกกับแจ๊ด เดร์กี อดีตแชมป์โลกรุ่นเฮฟวี่เวทในแบบไม่มีตำแหน่งแชมป์เป็นเดิมพัน ซึ่งผลปรากฏว่าเดลานีย์แพ้น็อคแค่ยกแรก เขาหยุดชกไปหลายปี กลับมาชกอีกครั้งใน พ.ศ. 2475 โดยขึ้นชกชนะน็อคคู่ชก 3 ครั้งรวด แต่หลังจากขึ้นชกชนะน็อค เลียว วิลเลียมส์ ยก 1 แล้ว เดลานีย์กลับประกาศแขวนนวมไป
เดลานีย์ถึงแก่กรรมเมื่อ 27 พฤศจิกายน พ.ศ. 2491 ที่นิวยอร์ก รวมอายุได้ 49 ปี เขาได้รับเลือกให้เข้าสู่หอเกียรติยศเมื่อ พ.ศ. 2516
เสนาะ พึ่งเจียม
นายเสนาะ พึ่งเจียม (เกิด 2 ตุลาคม พ.ศ. 2475) อดีตสมาชิกสภาผู้แทนราษฎรจังหวัดกำแพงเพชร 5 สมัย
นายเสนาะ พึ่งเจียม เกิดเมื่อวันที่ 2 ตุลาคม พ.ศ. 2475 เป็นบุตรของนายเล็ก และ นางไล้ พึ่งเจียม สำเร็จการศึกษา มัธยมศึกษา จาก โรงเรียนอำนวยศิลป์ พระนคร
เสนาะ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2531 รวม 5 สมัย
พ.ศ. 2544 เสนาะ ลงสมัครรับเลือกตั้งในระบบบัญชีรายชื่อ ลำดับที่ 69 สังกัดพรรคประชาธิปัตย์ ก่อนที่จะไม่ได้รับเลือกตั้ง เนื่องจากทางพรรค ได้รับเลือกแค่ 31 ที่นั่งเท่านั้น
เสนาะ พึ่งเจียม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
ประทวน เขียวฤทธิ์
นายประทวน เขียวฤทธิ์ (เกิด 19 กุมภาพันธ์ พ.ศ. 2482) อดีตสมาชิกสภาผู้แทนราษฎรจังหวัดสุโขทัย 6 สมัย
นายประทวน เขียวฤทธิ์ เกิดเมื่อวันที่ 19 กุมภาพันธ์ พ.ศ. 2482 เป็นบุตรของนายฉาย และ นางประทุม เขียวฤทธิ์ สำเร็จการศึกษา มัธยมศึกษา จาก โรงเรียนเมืองเชลียง
ประทวนเคยดำรงตำแหน่งเป็นปลัดอำเภอ ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2531 สังกัดพรรครวมไทย (ต่อมาย้ายไปสังกัด พรรคเอกภาพ) และได้รับเลือกเรื่อยมาจนถึง พ.ศ. 2548 รวม 6 สมัย
ต่อมาได้รับแต่งตั้งเป็นกรรมการบริหาร พรรคไทยรักไทย ซึ่งต่อมา ใน พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี
ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย
พ.ศ. 2556 ประทวนได้รับตำแหน่ง รองเลขาธิการนายกรัฐมนตรีฝ่ายการเมือง (นายปลอดประสพ สุรัสวดี รองนายกรัฐมนตรี)
ประทวน เขียวฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ภัทร ปิยภัทร์กิติ
ภัทร ปิยภัทร์กิติ เกิดวันที่ 6 พฤศจิกายน พ.ศ. 2523 เป็นนักฟุตบอลชาวไทย
เทศบาลตำบลตลาด
เทศบาลตำบลตลาด เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา
ตำบลตลาด เดิมเป็นชุมชนเก่าแก่ประมาณ 250 ปีที่ผ่านมา สภาพภูมิประเทศมีลำบริบูรณ์หล่อเลี้ยงวิถีชีวิตของชุมชน ในการประกอบอาชีพทางการเกษตร ลำบริบูรณ์ไหลผ่านทางทิศใต้ของหมู่บ้าน
การค้าขายกับชุมชนต่าง ๆ จำเป็นต้องเดินทางข้ามลำบริบูรณ์ไปยังฝั้งตรงข้าม ดังนั้นชาวบ้านจึงนิยมเรียกท่าข้ามลำบริบูรณ์ว่า "ท่าตลาด" และพร้อมใจกันตั้งชื่อตำบลว่า "ตำบลตลาด" มี 8 หมู่บ้าน ได้แก่
ตั้ง สำนักงานเทศบาลตำบลตลาด ตั้งอยู่เลขที่ 44 หมู่ 5 บ้านกระฉอด ตำบลตลาด อำเภอเมืองนครราชสีมา จังหวัดนครราชสีมา ห่างจากอำเภอเมืองนครราชสีมาประมาณ 12 กิโลเมตร มีพื้นที่ประมาณ 22.2 ตารางกิโลเมตร หรือ 13,756 ไร่
เทศบาลตำบลไชยมงคล
เทศบาลตำบลไชยมงคล เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา ตำบลไชยมงคล ตั้งอยู่บนที่ราบสูงโคราชอยู่ในเขตการปกครองของอำเภอเมืองนครราชสีมา จังหวัดนครราชสีมา ตั้งอยู่ทางทิศใต้ของอำเภอเมืองนครราชสีมา อยู่ห่างจากที่ว่าการอำเภอเมืองนครราชสีมา เป็นระยะทางประมาณ 15 กิโลเมตร
ศุภพรพงศ์ ชวนบุญ
นายศุภพรพงศ์ ชวนบุญ (เกิด 27 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดสมุทรสาคร 2 สมัย
นายศุภพรพงศ์ ชวนบุญ เกิดเมื่อวันที่ 27 กุมภาพันธ์ พ.ศ. 2501 เป็นบุตรของนายจาบ และ นางลิ้นจี่ ชวนบุญ สำเร็จการศึกษา วิทยาศาสตรบัณฑิต สาขาเคมี จาก มหาวิทยาลัยเชียงใหม่ บริหารธุรกิจมหาบัณฑิต จาก มหาวิทยาลัยเอเชียอาคเนย์
ศุภพรพงศ์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมีนาคม พ.ศ. 2535 สังกัดพรรคกิจสังคม และได้รับเลือกเรื่อยมาจนถึง พ.ศ. 2548 รวม 2 สมัย
พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากดำรงตำแหน่งรองโฆษกพรรค พรรคมัชฌิมาธิปไตย
ศุภพรพงศ์ ชวนบุญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ไอโซโทปของแฟรนเซียม
แฟรนเซียม (Fr) ไม่มีไอโซโทปที่เสถียรทำให้มวลอะตอมของแฟรนเซียมไม่มีค่าที่คงตัว ไอโซโทปของแฟรนเซียมที่เสถียรที่สุดคือ Fr ด้วยครึ่งชีวิต 22 นาที ซึ่งไอโซโทปนี้ได้จากการสลายตัวของ U ส่วนไอโซโทปธรรมชาติอื่นๆ คือ Fr
ปิยะรัฐ ตุ้นทัพไทย
ปิยะรัฐ ตุ้นทัพไทย เป็นอดีตนักกีฬาวอลเลย์บอลชายทีมชาติไทย ผู้ทำหน้าที่ในตำแหน่งตัวรับอิสระ และเป็นกำลังสำคัญให้แก่ทีมชาติไทยชุดแชมป์ซีเกมส์ 2011 ที่ประเทศอินโดนีเซีย
ปิยะรัฐ ตุ้นทัพไทย เริ่มเล่นวอลเลย์บอลเมื่ออายุ 10 ขวบ สำเร็จการศึกษาระดับมัธยมต้นจากโรงเรียนกีฬา จังหวัดอุบลราชธานี ระดับมัธยมปลายจากโรงเรียนกีฬา จังหวัดสุพรรณบุรี แล้วจึงมาศึกษาต่อที่มหาวิทยาลัยราชภัฏวไลยอลงกรณ์ ในพระบรมราชูปถัมภ์ รวมถึงวิทยาลัยพละ วิทยาเขตสุพรรณบุรี
วันที่ 26 กรกฎาคม พ.ศ. 2554 ปิยะรัฐเข้าแข่งขันรายการวอลเลย์บอลสโมสรชายชิงแชมป์เอเชีย 2011 ที่ประเทศอินโดนีเซีย ให้แก่สโมสรช้าง โดยเป็นฝ่ายแพ้ต่อทีมวอลเลย์บอลอัล เรย์ยาน จากประเทศกาตาร์ที่ 2-3 เซต และในวันที่ 28 กรกฎาคม ปิยะรัฐซึ่งทำหน้าที่ร่วมกับสโมสรช้าง ได้เป็นฝ่ายแพ้ต่อทีมซะไกเบลเซอร์ส จากประเทศญี่ปุ่น 1-3 เซต ในรอบ 8 ทีมสุดท้าย
วันที่ 6 ธันวาคม พ.ศ. 2554 สโมสรวอลเลย์บอล อุดรธานี ได้มีการแถลงการเปิดตัวสมาชิกใหม่ของทีม โดยให้ปิยะรัฐ ตุ้นทัพไทย ซึ่งทำหน้าที่ในตำแหน่งลิเบอโร เข้าแข่งขันระดับอาชีพในไทยแลนด์ลีก 2012
พ.ศ. 2556 เขาสามารถแสดงผลงานได้อย่างยอดเยี่ยมเมื่อครั้งที่อยู่ร่วมกับทีมเชียงราย วีซี ในศึกไทยแลนด์ลีก 2013 จนได้รับการเรียกตัวกลับสู่ทีมชาติไทยอีกครั้งในการแข่งขันซีเกมส์ 2013 ที่ประเทศพม่า
วันที่ 26 มิถุนายน พ.ศ. 2556 ในการแข่งขันวอลเลย์บอลชายชิงแชมป์โลก 2014 รอบคัดเลือก โซนเอเชียตะวันออกเฉียงใต้ ที่จังหวัดนครปฐม ปิยะรัฐได้เป็นหนึ่งในผู้มีส่วนช่วยให้ทีมชาติไทยเป็นฝ่ายชนะทีมชาติเวียดนามที่ 3-1 เซต จากนั้น ในวันที่ 27 มิถุนายน เขาได้เป็นผู้มีส่วนช่วยให้ทีมชาติไทยเป็นฝ่ายชนะทีมชาติพม่าที่ 3-0 เซต รวมถึงเป็นฝ่ายชนะทีมชาติอินโดนีเซีย ส่งผลให้ทีมชาติไทยเป็นที่ 1 ของโซนอาเซียน และเข้าสู่รอบคัดเลือกโซนเอเชียได้สำเร็จ
วันที่ 30 กันยายน พ.ศ. 2556 ในการแข่งขันวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ ปิยะรัฐซึ่งทำหน้าที่เป็นตัวรับอิสระ ได้มีส่วนช่วยให้ทีมชาติไทยเป็นฝ่ายชนะทีมชาติเลบานอน 3-1 เซต โดยมีมนต์ชัย สุภจิรกุล เป็นผู้ฝึกสอน
สินี หงษ์มานพ
สินี หงษ์มานพ เกิดเมื่อวันที่ 14 สิงหาคม พ.ศ. 2510 เป็นนักแสดงชาวไทย เริ่มเข้าสู่วงการจอแก้วด้วยการเป็นนางเอกละครจักรๆ วงศ์ๆ โดยส่วนมากคู่กับ ชาตรี พิณโณ และ ศักดิ์สิทธิ์ ทวีกุล ผลงานที่สร้างชื่อเสียงคือ เทพสามฤดู, แก้วหน้าม้า, นางสิบสอง, พระสุธน-มโนราห์ ฯลฯ ต่อมาจึงมีผลงานละครอื่นๆ ตามมาเช่น ปราสาทมืด, ห้องหุ่น เป็นต้น
ปัจจุบันสมรสแล้ว มีลูกชายที่อยู่ในวงการบันเทิงเช่นกัน ชื่อ นล หงษ์มานพ
การทดลองเฮอร์ชีย์–เชส
การทดลองเฮอร์ชีย์–เชส () เป็นชุดของการทดลองที่ทำขึ้นในช่วงปี ค.ศ. 1952 โดยอัลเฟรด เฮอร์ชีย์และมาร์ธา เชส ซึ่งช่วยยืนยันว่า DNA คือสารพันธุกรรม แม้นักวิทยาศาสตร์จะรู้จัก DNA มาตั้งแต่ปี ค.ศ. 1869 แต่ในสมัยนั้นก็ยังเชื่อกันว่าสารพันธุกรรมที่เก็บข้อมูลในการถ่ายทอดลักษณะทางพันธุกรรมนั้นเป็นโปรตีน ในการทดลองนี้ เฮอร์ชีย์และเชสได้พิสูจน์ให้เห็นว่าเมื่อแบคเทริโอเฟจเข้าเกาะแบคทีเรียแล้ว DNA ของแบคเทริโอเฟจจะถูกส่งเข้าไปในแบคทีเรีย แต่โปรตีนที่เป็นเปลือกหุ้มนั้นไม่ถูกส่งเข้าไป
การหาลำดับดีเอ็นเอ
การหาลำดับ DNA คือกระบวนการที่ทำขึ้นเพื่อหาลำดับของนิวคลีโอไทด์ในโมเลกุล DNA อย่างแม่นยำ ได้แก่ A(adenine) G(guanine) C(cytosine) และ T(thymine) ปัจจุบันมีการพัฒนาเทคนิกที่ทำให้การหาลำดับ DNA ทำได้อย่างรวดเร็ว นำไปสู่การพัฒนาองค์ความรู้ทางชีววิทยาและการแพทย์อย่างรวดเร็วก้าวกระโดด
เรียลลิตี้ ขนหัวลุก
เรียลลิตี้ ขนหัวลุก () ภาพยนตร์สยองขวัญสัญชาติอเมริกัน ออกฉายในปี ค.ศ. 2007
ระหว่างเดือนกันยายน-ตุลาคม ค.ศ. 2006 เคที่ กับ มิกาห์ คู่รักหนุ่มสาว ได้ย้ายเข้ามาอยู่ในบ้านหลังใหม่ที่ซานดิเอโก แคลิฟอร์เนีย ทั้งคู่ใช้ชีวิตอยู่ด้วยกันมา 3 ปีแล้ว เคที่เป็นนักศึกษาที่ใกล้จะจบ ส่วนมิกาห์เป็นนักลงทุน เคที่เชื่อว่ามีอะไรบางอย่างที่เหนือธรรมชาติติดตามตัวเธอมาตั้งแต่อายุ 8 ขวบ ซึ่งเป็นที่ตัวเธอเอง ไม่เกี่ยวกับบ้าน มิกาห์แม้ไม่ค่อยเชื่อเรื่องนี้แต่ก็ใช้วิธีติดตั้งกล้องไว้ทั่วบ้าน โดยเฉพาะอย่างในห้องนอนของทั้งคู่ เพื่อตรวจจับสิ่งผิดปกติที่จะเกิดขึ้น
เมื่อ ดร.เฟดเดอริก ผู้เชี่ยวชาญเรื่องจิตวิญญาณและผีมาถึงบ้านของทั้งคู่ เมื่อได้สอบถามกอรปกับการเดินสำรวจบ้านแล้ว เขาบอกได้เพียงว่า นี่ไม่ใช่ผีธรรมดา หากแต่เป็นปีศาจ และเรื่องนี้ก็เกินความสามารถของเขาที่จะจัดการได้ พร้อมกับเตือนทั้งคู่ว่าอย่าได้ติดต่อกับมันทางผีถ้วยแก้ว เพราะจะเป็นการเปิดประตูให้ปีศาจเข้ามาในบ้าน
เวลาผ่านไป มีหลายเหตุการณ์ผิดปกติเกิดขึ้น โดยเฉพาะอย่างยิ่งในกลางดึกราว 2.00 น. เป็นต้นไป ที่ทั้งคู่หลับ ทุกครั้งกล้องของมิกาห์ก็สามารถจับไว้ได้ แม้จะไม่เห็นตัว แต่เสียงหรือการกระทำของมันก็ถูกบันทึกไว้ได้ ซึ่งนับวันยิ่งรุนแรงขึ้นเรื่อย ๆ จนกระทั่งทั้งคู่มีปากเสียงกัน และมันก็เข้าสิงร่างของเคที่ ให้เคที่เดินลุกจากเตียงนอนไปนั่งที่ชิงช้าหน้าบ้านตอนกลางดึกโดยไม่รู้ตัว ในที่สุดก็เข้าสิงร่างของเคที่อย่างถาวร อีก 3 วันต่อมาเจ้าหน้าที่ตำรวจจึงพบร่างของมิกาห์ ในขณะที่เคที่ซึ่งภาพสุดท้ายจับได้ว่าเธอเป็นคนทำร้ายมิกาห์อย่างโหดร้าย ก่อนที่เธอจะหายตัวไปอย่างลึกลับ"Paranormal Activity" เป็นภาพยนตร์สยองขวัญต้นทุนต่ำ ใช้วิธีการถ่ายทำแบบโฮมวีดีโอและกล้องวงจรปิด ใช้ทุนสร้างเพียง 15,000 ดอลลาร์สหรัฐเท่านั้น เปิดตัวครั้งแรกในงานเทศกาลภาพยนตร์ซันแดนซ์เมื่อปี ค.ศ. 2007 ได้รับคำกล่าวขานอย่างมาก จนเป็นที่สนใจของสตีเวน สปีลเบิร์ก ผู้กำกับฯชาวอเมริกันชื่อดัง ซื้อลิขสิทธิ์มาฉายต่อที่สหรัฐอเมริกา ซึ่งในตอนแรกฉายอย่างจำกัดโรงภาพยนตร์เพียง 12 โรงเท่านั้นในเบื้องต้นที่ออกฉาย แต่ต่อมาได้รับความนิยมเพิ่มขึ้นจนมีการเรียกร้องให้ขยายขึ้นเป็น 760 โรง และค่อย ๆ ทำรายได้จากการเข้าฉาย จากรั้งท้ายตำแหน่งบ็อกซ์ออฟฟิศติดอันดับที่ 48 ค่อย ๆ ขยับมาเป็นอันดับที่ 20, อันดับ 4 และขึ้นอันดับที่ 3 ก่อนจะขึ้นสู่อันดับที่ 1 ได้ภายใน 5 สัปดาห์ นับเป็นภาพยนตร์สยองขวัญที่ทำรายได้สูงสุดในปีที่เข้าฉายในสหรัฐอเมริกา ในปี ค.ศ. 2009
ภาพยนตร์กำกับและเขียนบทโดย ออเร็น เพลี่ ซึ่งเป็นชาวอิสราเอลที่โยกย้ายตัวเองเข้ามายังสหรัฐอเมริกาเมื่ออายุได้ 19 ปี และนี่เป็นผลงานการกำกับภาพยนตร์เรื่องแรก โดยต้องการให้ผู้ชมรู้สึกได้ถึงความน่ากลัวในเรื่องแบบเดียวกับที่ได้ดู "Psycho" แล้วไม่กล้าอาบน้ำพัก หรือที่ได้ดู "Jaws" แล้วไม่กล้าลงเล่นในทะเล และแบบเดียวกับที่ดู "The Blair Witch Project" แล้วไม่กล้าตั้งแคมป์พักแรมในป่า โดยในเรื่องนี้ต้องการจะนำเสนอว่า แม้แต่กิจกรรมธรรมดา ๆ เช่น การนอนหลับในบ้านพักส่วนตัว ก็มีเรื่องน่าสยองขวัญเกิดขึ้นได้
จากความสำเร็จทำให้ได้มีภาคต่อมาในปีถัดมา จนถึงปัจจุบันแล้วถึง 5 ภาคด้วยกัน รวมถึงมีการสร้างใหม่ในแบบภาพยนตร์ญี่ปุ่นด้วย
โปรโตไทป์ (วิดีโอเกม)
โปรโตไทป์ () เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในทวีปอเมริกาเหนือในวันที่ 9 มิถุนายน ค.ศ. 2009 ,ทางทิศตะวันตกเฉียงใต้ของทวีปอเมริกาเหนือพร้อมกับโอเชียเนียในวันที่ 10 มิถุนายน ค.ศ. 2009 และในทวีปยุโรปในวันที่ 12 มิถุนายน ค.ศ. 2009โดยฉากเมีองที่อยู่ในเกมส์นี้คือบางส่วนของนครนิวยอร์กในสหรัฐอเมริกา
พระครูสุนทรธรรมวิมล (ทวีศักดิ์ ชุตินฺธโร)
พระครูสุนทรธรรมวิมล นามเดิม ทวีศักดิ์ ฉายา ชุตินฺธโร เกิดเมื่อวันที่ 5 มีนาคม พ.ศ. 2458 เป็นเจ้าอาวาสวัดศรีนวลธรรมวิมล เขตหนองแขม กรุงเทพฯ และรักษาการเจ้าอาวาสวัดชลอรัตนาราม ต.ตานิม อ.บางปะหัน จังหวัดพระนครศรีอยุธยา
หลวงพ่อทวีศักดิ์มีชื่อเสียงจากการอ้างตนเป็น "เสือดำ" โจรชื่อดังในสมัยหลังสงครามโลกครั้งที่สอง ร่วมยุคเดียวกับเสือใบ เสือฝ้าย และเสือมเหศวร ปัจจุบันเป็นพระเกจิอาจารย์และนักพัฒนา มีผลงาน เช่น การสร้างวัดศรีนวลธรรมวิมลและวัดชลอรัตนาราม การบริจาคทรัพย์สร้างโรงพยาบาลหลวงพ่อทวีศักดิ์ ชุตินฺธโร อุทิศ โรงพยาบาลคุณอรพรรณอนุสรณ์ ซึ่งเป็นโรงพยาบาลสมุนไพร แพทย์แผนโบราณ เป็นต้น
เจ้าจอมมารดาปรางใหญ่ ในรัชกาลที่ 2
เจ้าจอมมารดาปรางใหญ่ เป็นพระสนมในพระบาทสมเด็จพระพุทธเลิศหล้านภาลัย
เจ้าจอมมารดาปรางใหญ่นั้นสืบเชื้อสายมาจากราชินิกุลบางช้าง (คือราชินิกุลอันเป็นพระญาติวงศ์ในสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระพันปีหลวงในรัชกาลที่ ๒
โดยท่านเป็นธิดาของขรัวตาบุญเกิดกับขรัวยายทองอิน ขรัวยายทองอินมารดาของคุณจอมเป็นธิดาคนโตของท่านตาดี ท่านตาดีเป็นบุตรคนโตของท่านตาเจ้าแทน ท่านตาเจ้าแทนนั้นเป็นพระปิตุลาของสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในรัชกาลที่ ๒
เจ้าจอมมารดาปรางใหญ่ถึงแก่อนิจกรรมวันที่ 14 กุมภาพันธ์ พ.ศ. 2399
มีพระราชโอรส 1 พระองค์ พระราชธิดา 1 พระองค์คือ
เคพีเอ็น อวอร์ด ครั้งที่ 20
เคพีเอ็น อวอร์ด ครั้งที่ 20 เป็นการประกวดร้องเพลงถ้วยพระราชทานชิงชนะเลิศแห่งประเทศไทย ปีที่ 20 โดยเริ่มรับสมัครผู้เข้าแข่งขันตั้งแต่เดือนกรกฎาคม
เจ้าจอมมารดาอัมพา ในรัชกาลที่ 2
เจ้าจอมมารดาอัมพา มีสมญาในการแสดงว่า อัมพากาญจหนา เป็นพระสนมในพระบาทสมเด็จพระพุทธเลิศหล้านภาลัย มีพระทายาทสืบเชื้อสายในสายราชสกุลกปิตถา และปราโมช
เจ้าจอมมารดาอัมพา เป็นธิดาคนที่สามจากทั้งหมดเจ็ดคนของพระยาอินทรอากร (อิน ไกรฤกษ์ หรือ โง้ว แซ่หลิม) กับมารดาชาวจีนไม่ปรากฏนาม และเกิดในประเทศจีน มีพี่น้องคือ เสง (ช.), มิน (ช.), ไม้เทศ (ญ.), เถาวัลย์ (ญ.), กลีบ (ญ.) และมุ่ย (ช.)
ทั้งนี้พระยาอินทรอากรผู้บิดา เป็นน้องชายของพระยาไกรโกษา (เริก ไกรฤกษ์) ที่ถวายตัวรับราชการต่อสมเด็จพระเจ้ากรุงธนบุรีในตำแหน่งเสมียนกรมท่าซ้าย ติดต่อค้าขายกับประเทศจีน จนลุมาสมัยรัชกาลที่ 1 จึงเลื่อนบรรดาศักดิ์เป็น "พระยาไกรโกษา" และเป็นต้นสกุลไกรฤกษ์สืบมา ส่วนน้องชายของท่านคือ มุ่ย เป็นต้นสกุลนิยะวานนท์ และมีหลานสาวเข้ารับราชการฝ่ายในคือ เจ้าจอมมารดาเลื่อน ในรัชกาลที่ 5
เจ้าจอมมารดาอัมพาได้รับการเลี้ยงดูอย่างกุลสตรีจีนและถูกมัดเท้าเล็กตามธรรมเนียม จนอายุได้ 8 ขวบบิดาจึงนำมาอำรุงเลี้ยงต่อในไทย จึงแก้มัดเท้าดังกล่าวออกเสียและอบรมอย่างกุลสตรีไทยสืบมา เมื่ออยู่ในไทยได้เพียงปีเดียว บิดาก็ถวายตัวไปเป็นนางละครรุ่นเล็กของรัชกาลที่ 1 ด้วยมีความสามารถในการแสดงละครไทยได้อย่างงดงามและมีชื่อเสียงโดยเฉพาะบทนางกาญจหนาในวรรณคดีเรื่องอิเหนา จึงได้รับการแต่งตั้งให้เป็นครูละครและมีโรงละครเป็นของตนเองในเวลาต่อมา จากการมีชื่อเสียงประกอบกับความงามดังกล่าวสมเด็จเจ้าฟ้ากรมหลวงอิศรสุนทร (ต่อมาคือ พระบาทสมเด็จพระพุทธเลิศหล้านภาลัย) จึงทรงมีจิตปฏิพัทธ์และมีความสัมพันธ์กันในเวลาต่อมา และให้ประสูติกาลพระราชบุตร 6 พระองค์ คือ
ทั้งนี้เจ้าจอมมารดาอัมพายังเป็นสตรีที่เจ้าระเบียบ แต่งกายเป็นนางในตลอดชีพคือนุ่งสไบตามสีของวัน แม้จะมีฐานะเป็นเจ้าจอมมารดาของกษัตริย์ไทยแต่เจ้าจอมมารดาอัมพาก็ไม่เคยลืมกำพืดของตน เมื่อมีญาติมาเฝ้าในวังท่านก็จะเจรจาโต้ตอบด้วยภาษาจีนเสมอ ซ้ำยังสอนภาษาจีนแก่เหล่านางในด้วยกันอีกด้วย ในช่วงที่สมเด็จเจ้าฟ้ามงกุฏออกผนวช เจ้าจอมมารดาอัมพาก็ทำเครื่องเสวยส่งจากวังทั้งเช้าและเพล จนพระภิกษุเจ้าฟ้ามงกุฏทรงซาบซึ้งนัก หลังสืบราชสมบัติเป็นรัชกาลที่ 4 แล้ว ก็ทรงตรัสเรียกท่านว่า "แม่พา" อยู่เสมอถือเป็นการให้เกียรติอย่างสูง ทั้งนี้เจ้าจอมมารดาอัมพามักทูลเกล้าถวายเงินอยู่เสมอ และปรารภว่า ""ในหลวงแผ่นดินนี้ท่านยากจน ทรงผนวชมาแต่ทรงพระเยาว์ และลาผนวชมาเสวยราชสมบัติ ไม่มีเวลาสะสมราชทรัพย์ เงินแผ่นดินนั้นต้องทรงใช้จ่ายในราชการแผ่นดิน จะใช้สอยส่วนพระองค์อัตคัด"" พระบาทสมเด็จพระจอมเกล้าเจ้าอยู่หัวก็ทรงรับเงินดังกล่าวไว้ด้วยความเต็มพระทัย
กันยายน พ.ศ. 2556
กันยายน พ.ศ. 2556 เป็นเดือนที่ 9 ของปี พ.ศ. 2556 วันแรกของเดือนเป็นอาทิตย์ วันสุดท้ายของเดือนเป็นวันจันทร์
ครูครับ...ผมจะตบเพื่ออกอึ๋ม
ครูครับ...ผมจะตบเพื่ออกอึ๋ม (; ) เป็นนวนิยายของมุเนะโนะริ มิซุโนะ และได้รับการสร้างเป็นภาพยนตร์ใน ค.ศ. 2009
มิคะโกะ (นำแสดงโดยฮะรุกะ อะยะเซะ) ซึ่งเป็นครูสาวคนใหม่ ได้ย้ายมายังโรงเรียนมัธยมต้นแห่งหนึ่ง และเธอมีความกระตือรือร้นในการทำหน้าที่เป็นผู้ฝึกสอนแก่ชมรมวอลเลย์บอลชาย ทว่า เธอได้พบว่าชมรมนี้เสมือนเป็นชมรมร้างที่มีแต่นักเรียน 5 คนที่ไม่สนใจในวอลเลย์บอล และเอาแต่หมกมุ่นอยู่กับเรื่องผู้หญิง
มิคะโกะพยายามกระตุ้นให้เด็กหนุ่มสนใจต่อการฝึกซ้อมวอลเลย์บอล และเผลอให้คำสัญญาว่าหากพวกเขาชนะการแข่ง เธอจะเปิดหน้าอกให้เด็กหนุ่มเหล่านี้ดู ส่งผลให้พวกเขาตั้งใจฝึกซ้อมกันเป็นพิเศษ ซึ่งเธอเองก็มีความรู้สึกอึดอัดต่อคำสัญญาและมีความสุขที่เด็กหนุ่มตั้งใจฝึกซ้อมในเวลาเดียวกัน และเธอก็ได้เรียนรู้ถึงการเรียกความมั่นใจที่เคยสูญเสียไป ให้กลับคืนมาจากพวกเขาด้วยเช่นกัน"ครูครับ...ผมจะตบเพื่ออกอึ๋ม" เคยได้รับเลือกให้เป็นหนึ่งในภาพยนตร์ที่สหมงคลฟิล์มเลือกจัดจำหน่ายในกิจกรรมการกุศล เพื่อหารายได้โดยไม่หักค่าใช้จ่ายสำหรับช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554
ทอม ฮอลแลนเดอร์
โทมัส แอนโทนี "ทอม" ฮอลแลนเดอร์ (Thomas Anthony "Tom" Hollander) เกิดวันที่ 25 สิงหาคม ค.ศ. 1967 เป็นนักแสดงชาวอังกฤษ แสดงในภาพยนตร์เรื่อง "Enigma", "Gosford Park", "Cambridge Spies", "Pride & Prejudice", "Pirates of the Caribbean", "In the Loop", "Valkyrie" และ "Hanna"
ปาร์กเกว็ลย์
ปาร์กเกว็ลย์ () เป็นคอมเพลกซ์สวนที่มีองค์ประกอบด้านสถาปัตยกรรม ตั้งอยู่บนเนินเขาการ์เม็ล ในเขตกราซิอา เมืองบาร์เซโลนา แคว้นกาตาลุญญา ประเทศสเปน ออกแบบโดยอันตอนี เกาดี สถาปนิกชาวกาตาลา และสร้างตั้งแต่ปี ค.ศ. 1900 ถึง ค.ศ. 1914 มีพื้นที่ครอบคลุม 0.1718 ตารางกิโลเมตร ทำให้เป็นหนึ่งในงานด้านสถาปัตยกรรมที่ใหญ่ที่สุดในยุโรปใต้ โครงการนี้เป็นส่วนหนึ่งในสถานที่ตั้งมรดกโลก ที่เป็นงานของอันตอนี เกาดี
ดะโต๊ะยุติธรรม
ดะโต๊ะยุติธรรม (, "qāḍī"; ) เป็นตุลาการซึ่งได้รับแต่งตั้งในประเทศมุสลิมเพื่อให้วินิจฉัยปัญหาข้อกฎหมายอิสลาม ทั้งนี้ ตามจารีตประเพณีแล้ว ดะโต๊ะยุติธรรมมีอำนาจวินิจฉัยปัญหาข้อกฎหมายทั้งปวงที่เกี่ยวข้องกับชาวมุสลิม และคำวินิจฉัยของดะโต๊ะยุติธรรมต้องเป็นไปตามอิจญ์มา (ijmāʿ) หรือบรรทัดฐานที่เมธีอิสลามตั้งไว้
สถาบันดะโต๊ะยุติธรรมมีกำเนิดมาจากอัล-ฮะกัม (al-Ḥakam) หรือตุลาการสมัยโบราณ และภายหลังได้เพิ่มเติมคุณสมบัติขึ้นตามเหล่าข้าราชการในท้องที่ที่ชาติอาหรับยึดครอง ส่วนคำว่า "กอฎี" (qāḍī) ในภาษาอาหรับนั้นปรากฏมาตั้งแต่สมัยนบีมุฮัมมัด และใช้เรียกตุลาการมาตลอดระยะประวัติศาสตร์อิสลามและตลอดสมัยรัฐเคาะลีฟะฮ์
ในประเทศไทยปัจจุบัน ดะโต๊ะยุติธรรมเป็นข้าราชการฝ่ายตุลาการศาลยุติธรรมซึ่งมีอำนาจหน้าที่วินิจฉัยชี้ขาดข้อกฎหมายอิสลามในศาลยุติธรรม
เจย์ ซิมป์สัน
เจย์-อลิสแตร์ เฟรดเดอริค "เจย์" ซิมป์สัน (เกิด 1 ธันวาคม พ.ศ. 2531) เป็นนักฟุตบอลชาวอังกฤษที่เล่นในตำแหน่ง กองหน้า หรือ ปีก ที่มีความเร็ว เขาเป็นผลผลิตจากทีมอาร์เซนอลอคาเดมี่ และยังเป็นคนแรกที่สามารถทำแฮตทริกในถิ่นอาร์เซนอล ด้วยการทำแฮตทริกเฉือนชนะคาร์ดิฟ ซิตี้ 3-2 ปัจจุบันเขาเล่นให้กับบุรีรัมย์ ยูไนเต็ด ใน ไทยพรีเมียร์ลีก
วันที่ 19 กุมภาพันธ์ ปี 2007 เขาเป็นผู้เล่นคนแรกของทีมอาร์เซน่อลชุด U-18 ในการแข่งขันเอฟเอ ยูธคัพ ที่อาร์เซนอลชนะคาร์ดิฟไป 3-2 และเป็นผู้เล่นคนแรกในประวัติศาสตร์ที่ยิงแฮททริกได้ในสนาม เอมีเรต สเตเดียม นัดที่เจอกับ คาร์ดิฟ ซิตี้
ในเดือนสิงหาคมปี 2007 สโมสรมิลวอลล์ ได้ทำสัญญายืมตัวไปเล่น เขาลงเล่นให้ทีมครั้งแรกในฐานะตัวสำรองในเกมส์ลีกคัพที่พบกับฮัดเดอร์ฟิลล์ ทาวน์
ต่อมาเขายิงประตูแรกให้กับทีมในนัดที่แพ้ให้กับสวอนซี 3-2 ในรอบแรกของการแข่งขันฟุตบอลถ้วยทางตอนใต้ ในวันที่ 4 กันยายนปี 2007 และประตูแรกในบอลลีกได้มาในตอนที่ทีมแพ้ให้กับ สวินดอน ทาวน์ 2-1 ในวันที่ 29 กันยายน ปี 20 ซิมซันยิงประตูได้ 8 ประตูจากการลงเล่นทั้งหมด 44นัด ให้มิลวอลล์ นอกจากนี้เขายังถูกโหวตให้เป็นนักเตะที่ดีที่สุดประจำปีในลีกวัน ปี 2008 จากแฟนบอล
ซิมซันลงเล่นให้อาร์เซน่อลชุดใหญ่ครั้งแรกในนัดที่ชนะ เชฟฟิล ยูไนเต็ดในบอลถ้วยลีกคัพ 6-0 ลงมาเป็นตัวสำรองแทน นิโคลัส เบนเนอร์ในนาทีที่ 71และเขายิงประตูแรกให้กับทีมอาร์เซน่อลชุดใหญ่ในบอลถ้วยลีกคัพนัดที่เจอ วีแกนเมื่อปี 2008 และเขาก็ลงเป็นตัวจริงในนัดนั้นด้วย เขาเซ็นสัญญาใหม่กับอาร์เซน่อลเมื่อปี 2008 แต่ถูกปล่อยให้เวส บรอมวิช อัลเบี้ยนยืมตัวไป เขายิงประตูแรกในพรีเมียร์ลีกในนัดที่ลงพบกับ ฮัลล์ ซิตี้ในปี2009
เดือนสิงหาคมในปี 2009 เขาถูกยืมตัวไปที่ควีนส์พาร์ก เรนเจอร์ทั้งฤดูกาล เขาลงเล่นให้ควีนส์พาร์ก เรนเจอร์ในนัดแรกที่บุกไปชนะ สคันธอป ยูไนเต็ด 1-0
19 สิงหาคม ปี 2010 เขาเซ็นสัญญา 3 ปี กับสโมสรในแชมเปี้ยนชิพ ฮัลล์ ซิตี้ เขาลงเล่นนัดแรกในนัดที่พบกับวัตฟอร์ด เขายิง2ประตูให้กับทีมในนัดที่ชนะ บริสตอล ซิตี้ 2-0 เมื่อวันที่ 18 ธันวาคมปี 2010 หลังจากนั้นก็ถูกปล่อยตัวออกกลับมาที่ มิลวอลล์
ซิมซัน เซ็นสัญญาอีกครั้งกับ มิลวอร์เมื่อวันที่ 31 สิงหาคม 2011 เล่นให้กับมิลวอลล์จนถึง เดือน มกราคม ปี2012
ปัจจุบัน เซ็นสัญญา ค้าแข้งกับ บุรีรัมย์ ยูไนเต็ด เป็นเวลา 2 ปี รับค่าเหนื่องราว 2 ล้านบาท ต่อเดือน สวนเสื้อหมายเลข 23 จะลงเล่นในฤดูกาล 2014 ถือว่ากลายเป็นนักเตะคนแรกในไทยพรีเมียร์ลีกที่จะมีค่าตัวแพงที่สุดในซีซั่น 2014
ต่อมาถูกสโมสรยกเลิกสัญญา
5 จี
5G (เครือข่ายโทรศัพท์มือถือรุ่นหรือระบบไร้สายรุ่นที่ 5) เป็นเครือข่ายไร้สายที่ถูกพัฒนาและเริ่มใช้ในปีพ.ศ. 2561 เป็นต้นมา เทคโนโลยีพื้นฐานได้แก่คลื่นความถี่ (Millimeter wave bands 26, 28, 38, และ 60 GHz) มีประสิทธิภาพสูงสุดถึง 20 กิกะบิตต่อวินาที MIMO(Multiple Input Multiple Output - 64-256 antennas)ประสิทธิภาพสูงซึ่งเร็วกว่า 4G ถึง 10 เท่า 5G ย่านความถี่ต่ำและกลางใช้ความถี่ระหว่าง 600 MHz ถึง 6 GHz โดยเฉพาะระหว่าง 3.5-4.2 GHz
ในปีพ.ศ. 2560 หลายบริษัทต่างพัฒนาเทคโนโลยี 5G เช่น Samsung, Intel, Qualcomm, Nokia, Huawei, Ericsson, ZTE และอื่น ๆ แม้ว่า 5G จะครอบคุลมทั่วโลกภายในปี 2563 เกาหลีใต้ได้เริ่มให้บริการเทคโนโลยีนี้ที่โอลิมปิกฤดูหนาว 2018 ในปีพ.ศ. 2561 Verizon วางแผนจะให้บริการ 5G FWA ใน 4 เมืองในสหรัฐ แซคราเมนโต แอลเอ อินเดียแนโพลิส และฮิวสตัน
การสือสารไร้สายรุ่นใหม่ๆมักปรากฏทุกๆ 10 ปีนับจากครั้งแรกที่ระบบเครือข่าย 1G โดย Nordic Mobile Telephone ได้เป็นที่รู้จักกันในปี 1981 ต่อมาระบบเครือข่าย2G ก็ได้เริ่มถูกใช้งานในปี 1992 ส่วนระบบเครือข่าย 3G ได้ปรากฏเป็นครั้งแรกเมื่อปี 2001 และระบบเครือข่าย 4G ที่ทำงานสอดคล้องกับระบบ IMT Advancedก็ได้รับมาตรฐานในปี 2012 เช่นกัน
การพัฒนาของมาตรฐาน 2G (GSM) และ 3G (IMT-2000 และ UMTS) ที่ใช้เวลาประมาณ 10 ปี จากจุดเริ่มต้นอย่างเป็นทางการของโครงการ R & D และการพัฒนาระบบเครือข่าย 4G เริ่มต้น ในปี 2001 หรือ 2002 เทคโนโลยีรุ่นก่อนที่เกิดขึ้นในตลาดไม่กี่ปีก่อนรุ่นมือถือใหม่เช่นระบบ Pre-3G  CDMAOne / IS95 ในสหรัฐอเมริกา ในปี 1995 และระบบ Pre-4G Mobile WiMAX ในภาคใต้ ของเกาหลี ปี 2006 และเป็นครั้งแรกที่ปล่อยสัญญาณ LTE ในสแกนดิเนเวียเมื่อปี 2009
พระเจ้าบูแห่งโกโชซอน
พระเจ้าบู พระมหากษัตริย์เกาหลีสมัยอาณาจักรโชซ็อนโบราณ มีพระนามเต็มว่า บู โซเย วอนด็อก จีมัน มูด็อก วัง เป็นพระราชโอรสในพระเจ้าดันกุน วังกยอม กับพระนางฮโยซอง ตระกูลยง (ภายหลังถูกสถาปนาเป็น พระนางโซยอน พระราชชนนี) พระเจ้าบูสวรรคตด้วยพระอาการหัวใจวายเมื่อพระชนมายุ 31 พรรษา พระอนุชาได้ครองราชย์ต่อเป็นพระเจ้าจุนแห่งโกโชซอน
อูนเซปท์เบียม
อูนเซปท์เบียม () เป็นธาตุที่มีเลขอะตอม 172 และมีสัญลักษณ์ Usb "อูนเซปท์เทรียม" เป็นชื่อชั่วคราวในระบบ IUPAC 
อูนเซปท์เบียม คาดว่าจะมีสมบัติใกล้เคียงกับธาตุอื่นๆในหมู่แก๊สมีตระกูล ธาตุนี้คาดว่าจะสามารถเป็นของเหลวและของแข็งได้เมื่ออยู่ในสถานที่ที่อุณหภูมิต่ำ
ธาตุนี้ยังไม่ถูกค้นพบ
ซำเหนือ
ซำเหนือ () เป็นเมืองเอกของแขวงหัวพัน ประเทศลาว ตั้งอยู่กลางหุบเขาเขียวขจีและอุดมสมบูรณ์ มีความสูงจากน้ำทะเล 1,200 เมตร เป็นเมืองที่มีลักษณะงดงามทางธรรมชาติที่สวยงาม มีพื้นที่ป่าไม้มากมาย มีตลาดในเมืองยามเช้าซึ่งเป็นตลาดใหญ่ที่สุดในเมืองนี้ โดยจะมีชาวบ้าน ชาวค้าขาย ออกมาเดินซื้อของ และมีสินค้าให้เลือกมากมายเช่น อาหารสด อาหารแห้ง ของใช้จากประเทศจีน เวียดนาม และไทย ผ้าทอมือซึ่งเป็นสินค้าที่ขึ้นชื่อของลาวที่ส่งไปขายยังเมืองหลวงพระบางและกรุงเวียงจันทน์มีลวดลายที่ประณีตและสวยงามมาก
หม่อมเจ้าวินิตา รพีพัฒน์
หม่อมเจ้าวินิตา รพีพัฒน์ (2 ธันวาคม พ.ศ. 2456 - 6 มีนาคม พ.ศ. 2541) (ราชสกุลเดิม:กิติยากร) เป็นพระธิดาในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถ และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าวินิตา รพีพัฒน์ ประสูติเมื่อวันที่ 2 ธันวาคม พ.ศ. 2456 เป็นพระธิดาในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถ กับหม่อมละเมียด กิติยากร ณ อยุธยา (สกุลเดิม: เปลี่ยนประยูร) พระองค์เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าวินิตา รพีพัฒน์ สิ้นชีพิตักษัยเมื่อวันที่ 6 มีนาคม พ.ศ. 2541
หม่อมเจ้าวินิตา รพีพัฒน์ เสกสมรสกับ หม่อมเจ้าวิมวาทิตย์ รพีพัฒน์ มีโอรสเพียงคนเดียวคือ หม่อมราชวงศ์วิภากร รพีพัฒน์ สมรสกับหม่อมเจ้าวุฒิวิทู วุฒิชัย และเย็นจิตต์ รพีพัฒน์ ณ อยุธยา (สกุลเดิม: สัมมาพันธ์) มีบุตรสามคน คือ หม่อมหลวงอิทธากร, หม่อมหลวงหญิงนิภาพร และหม่อมหลวงปกรวิช รพีพัฒน์
สโมสรวอลเลย์บอลชลบุรี
สโมสรวอลเลย์บอลชลบุรี หรือชื่อเดิม สโมสรชลบุรี-อี.เทค-แอร์ฟอร์ซ เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดชลบุรี โดยทีมนี้เข้าแข่งขันในวอลเลย์บอลไทยแลนด์ลีก และมีสราญจิต เจริญสุข เป็นหัวหน้าทีมคนปัจจุบัน
ในฤดูกาล 2016–17 สโมสรวอลเลย์บอลชลบุรีได้โอนสิทธิ์การเข้าร่วมการแข่งขันให้กับสโมสรวอลเลย์บอลแอร์ฟอร์ซ
สโมสรชลบุรี-อี.เทค-แอร์ฟอร์ซ ก่อต่อเมื่อปี 2553 โดยทีมงาน อี.เทค เป็นผู้ริเริ่มงาน ซึ่งเป็นวิทยาลัย อี.เทค ที่มีนักศึกษามากกว่า 10,000 คน ปัจจุบันสโมสรฯ ร่วมงานกับชมรมวอลเลย์บอลทหารอากาศ และได้รับการสนับสนุนจาก พณฯ ท่านสนธยา คุณปลื้ม และ ท่านวิทยา คุณปลื้ม ในการสนับสนุนและหางบประมาณมาใช้เพื่อดำเนินการของสโมสรฯซึ่ง บุคลากรส่วนใหญ่ของสโมสรฯ เป็นอาจารย์ที่ วิทยาลัย อี.เทค ทำงานระบบเอกชนสามารถตรวจสอบได้ทุกส่วนงาน สโมสรฯ ส่งทีมเข้าแข่งขันวอลเลย์บอลอาชีพ ไทยแลนด์ลีก มาตั้งแต่ปี 2553 หรือครั้งที่ 5
หม่อมเจ้าสุวินิต กิติยากร
หม่อมเจ้าสุวินิต กิติยากร (4 มีนาคม พ.ศ. 2458 - 29 มีนาคม พ.ศ. 2523) เป็นพระโอรสในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถ และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุวินิต กิติยากร ประสูติเมื่อวันที่ 4 มีนาคม พ.ศ. 2458 เป็นพระโอรสในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถกับหม่อมละเมียด เปลี่ยนประยูร พระองค์มีศักดิ์เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุวินิต กิติยากร สิ้นชีพิตักษัยเมื่อวันที่ 29 มีนาคม พ.ศ. 2523
หม่อมเจ้าสุวินิต กิติยากร เสกสมรสกับ พระวรวงศ์เธอ พระองค์เจ้าสุทธสิริโสภา มีธิดา 2 คนคือ
หม่อมเจ้ากิตติปียา กิติยากร
หม่อมเจ้ากิติปปียา กิติยากร (6 ธันวาคม พ.ศ. 2466 - 25 พฤษภาคม พ.ศ. 2555) เป็นพระธิดาในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถ และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้ากิติปปียา กิติยากร ประสูติเมื่อวันที่ 6 ธันวาคม พ.ศ. 2466 เป็นพระธิดาในพระเจ้าบรมวงศ์เธอ พระองค์เจ้ากิติยากรวรลักษณ์ กรมพระจันทบุรีนฤนาถกับหม่อมละเมียด เปลี่ยนประยูร พระองค์มีศักดิ์เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้ากิติปปียา กิติยากร สิ้นชีพิตักษัยด้วยโรคมะเร็งที่อันตะคุณ เมื่อวันที่ 25 พฤษภาคม พ.ศ. 2555 พระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
หม่อมเจ้ากิติปปียา กิติยากร เสกสมรสกับ หม่อมเจ้าจีริดนัย กิติยากร พระเชษฐาต่างพระมารดา มีโอรส 1 คน คือหม่อมราชวงศ์วงศ์ดนัย กิติยากร